Diari Oficial de la Generalitat Valenciana


Sumari del DOGV 9904, del 30-07-2024 (2024/7397)

ANUNCI pel qual se sotmet a informació pública la versió final de la modificació puntual número 1 del Pla parcial El Pepelillo i del seu estudi d'integració paisatgística. Expedient 725/2023.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9904

Data del DOGV
:   30-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7397

CVE
:   ZSCA-D-2675-2089

Data del document
:   17-07-2024

Organisme emissor
:   Ajuntament d'Agullent

Tipus de document
:   Anunci

En compliment del que es disposa en l'article 61 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), es publica la Resolució d'alcaldia 2024-489, de 17 de juliol de 2024, que, en la part dispositiva, diu:

*«Primer*

Sotmetre a informació pública la versió final de la modificació puntual número 1 del Pla parcial El Pepelillo acompanyada de l'estudi d'integració paisatgístic durant 45 dies hàbils, comptats des de la inserció del present anunci en el *Diari Oficial de la Generalitat Valenciana* i en un diari no oficial de premsa escrita de gran difusió en la localitat, a comptar de l'endemà de la publicació de l'última d'ests, tal com disposa l'article 61.1 en relació amb el 55.2 del TRLOTUP.

*Segon*

Realitzar consulta, durant el mateix termini, a les administracions públiques i organismes afectats, amb petició dels informes exigibles d'acord amb la legislació sectorial, així com a les entitats subministradores de serveis públics urbans afectades. La falta d'emissió dels informes en el termini establert permetrà prosseguir la tramitació de les actuacions en els termes establerts en l'article 55.4 del TRLOTUP.

*Tercer*

Inserir en el web municipal [https://www.agullent.es](https://www.agullent.es ) la documentació sotmesa a informació pública i en concret en el següent enllaç per a la seva consulta: <https://www.agullent.es/pagina/modificacio-puntual-no-1-pla-parcial-pepelillo>

*Quart*

Iniciar el procés de participació pública definit en el Pla de participació pública inclòs en l'estudi d'integració paisatgística, procés que es durà a terme durant el període de 45 dies hàbils definit en l'epígraf primer. Durant aquest, a més de poder consultar tota la documentació i efectuar qualsevol tipus d'al·legacions o suggeriments en els registres d'entrada municipals, el públic interessat podrà emplenar una enquesta que permeta conèixer les seves preferències i opinions sobre el valor dels paisatges concernits i de les alternatives considerades en la modificació del planejament des del punt de vista del paisatge. L'enquesta estarà disponible en castellà i valencià en els enllaços següents:

<https://forms.gle/GB9m4wTVSFeFn7ST8>                              <https://forms.gle/EJyMxhjkh2fKU7xT9>

*Cinquè*

Ordenar la publicació de la part dispositiva d'aquest acord, mitjançant anuncis en el *Diari Oficial de la Generalitat Valenciana*  (DOGV) i en un diari no oficial de premsa escrita de gran difusió en la localitat.

*Sisè*

Notificar aquest acord a les persones interessades, perquè en prenguen coneixement, indicant que es tracta d'un acte de tràmit, contra el qual no és possible interposar cap recurs.

Cosa que es comunica per a general coneixement, i per als interessats que siguen desconeguts, s'ignore el lloc de la notificació o bé, intentada aquesta, no s'haja pogut practicar, de conformitat amb el que s'estableix en l'article 44 i 45 de la Llei 39/2015, d'1 d'octubre, del procediment administratiu comú de les administracions públiques.

  

Agullent, 17 de juliol de 2024

Pau Muñoz González

Alcalde president